  Наталья Тетерина 8 сюрс пужым мерттозы Удмуртиын 19-тӥ куартолэзе. Кызьы ивортӥзы элькунысь Инкуазез утёнъя министерстволэн пресс-службаяз, ужрад Нюлэс мерттонъя огъяросси нуналлы тупатэмын. Таяз арын акцилэн валтӥсь интыез Якшур-Бӧдья ёросысь Люкшудья станция луоз. Егит писпуосты отын кык гектар музъем вылын мерттозы. Озьы ик акци улсын элькунысь вань ёросъёсын нюлэс мерттон радъялозы. Люкшудьяын ужрад 10 часын кутскоз. Тодэ вайытом, кылем арын волонтёръёс акци улсын Удмуртиын 100 гектаре пинал кызъёс но пужымъёс мерттӥзы. ВАТСАН Нюлэслэн огъяросси нуналэз Нюлэс возёсъя федерал агентстволэн кичӧлтэмезъя арлы быдэ ортчытӥське. Россиысь вань улосвылъёсын радъяськись акцие мер огазеяськонъёслэн ёзчиоссы, ужбергатӥсьёс, тӧрлыкъёс но вань мылкыд карисьёс пырисько. Тегъёс: Удмуртия нюлэс Мерлык инкуазь писпуос Якшур-Бӧдья  